Sarki Sir Muhammadu Sunusi I, KBE shi ne Sarkin Kano daga shekarar 1954 zuwa 1963. Shine babban ɗan sarki Abdullahi Bayero. Ya kasance sarki mai cikakken iko wanda ke da tasiri sosai a cikin mulkin mallaka na Arewacin Nijeriya . Ya karɓi baƙuncin Sarauniya Elizabeth ta II lokacin da ta ziyarci Kano a shekarar 1956. Rikicin iko tsakaninsa da ɗan uwansa na nesa Sir Ahmadu Bello Sardaunan Sakkwato da kuma zargin kuɗi ya sa aka sauke shi, sannan kuma ya yi gudun hijira zuwa Azare a shekarar 1963. Jikansa, Sanusi Lamido Sanusi, tsohon Gwamnan Babban Bankin Nijeriya shi ne Sarkin Kano na shekarar 2014– zuwa shekara ta 2020. Sanusi na cikin Khalifofin Sheikh Ibrahim Niass jagoran Dariqar Tijjaniyya. An haifi Muhammad Sanusi ne daga babban dangin Abdullahi Bayero, Sarkin Kano, a cikin ‘yan’uwansa akwai Sarki mai jiran gado, Ado Bayero . Shi ne ɗa na biyu na Bayero amma babban wansa ya mutu tun yana ƙarami. Yayi karatun sa a makarantar Midil ta Kano. Kafin ya zama Sarki, Sanusi ya rike mukamin Ciroman Kano kuma a shekara ta alif 1947, ya zama dan majalisar yankin.